ذوالفقار علی دیوبندی

ذو الفقار علی دیوبندی
ذو الفقار علی دیوبندی دار العلوم دیوبند کے بانیوں میں ایک ہیں ، اکابر ستہ جنھوں نے دار العلوم دیوبند کی بنیاد رکھی ، بوقت بنیاد ان میں سب سے عمر دراز ذوالقار علی دیوبندی (45 سال ) ہی تھے ، عربی واردو ادب میں یکساں کمال و مہارت رکھتے تھے ، مشہور عالم و مجاہد آزادی محمود حسن دیوبندی انھی کی فرزند ہیں ۔

ذاتی احوال
دہلی کالج میں مملوک علی نانوتوی سے پڑھا ، فراغت کے بعد دہلی کالج کے پروفیسر مقرر ہویے ، چند سال بعد محکمہ تعلیم میں ڈپٹی انسپکٹر ہو گئے ، پینشن پانے کے بعد دیوبند میں آنریری مجسٹریٹ ہو گئے ۔

ایک فرانسیسی مصنف کی شہادت
ذوالفقارعلی دیوبندی کے متعلق فرانس کا مشہور مصنف گارسان دتاسی لکھتا ہے :

تحریک قیام دار العلوم
1857ھ کی جنگ نے پورے ہندوستان کو ہلا کر رکھ دیا تھا ، خصوصا دہلی و صوبہ اتر پردیش کی جہاں سے یہ جنگ شروع اور ختم ہوئی ، اس کے سبب دہلی جو علوم کا  مرکز تھا یکسر تباہ ہو گیا ، جو لوگ دوسرے مقامات پر ملازمت پر تھے ، چھوڑ چھاڑ کر اپنے وطن کو لوٹنے لگے ، دیوبند محمد قاسم نانوتوی کی سسرال بھی ہوتی تھی ، اس لیے ان کا یہاں آنا جانا کثرت سے تھا ، دیوبند کے سید محمد عابد دیوبندی (حاجی عابد حسین) ، فضل الرحمن عثمانی دیوبندی ذو الفقار علی دیوبندی سے نانوتوی کا مودت و محبت کا رشتہ قائم تھا ، ان حضرات کا وقت علم کے احیاء اور امت کی حالت پر غور و حل تلاش کرنے میں صرف ہونے لگا ، یہ بات دہرائی جانے لگی کہ دہلی کے بجایے اب دیوبند کو علم ، اصلاح ، اجتماعیت کا مرکز بنایا جایے ۔
سابقہ طرز یہ ہوا کرتا تھا کہ شاہی خزانوں سے علما کی خدمت کی جاتی تھی ، ان کے وطائف مقرر ہوتے تھے ، لیکن انگریز کے دور میں یہ ممکن نہ تھا ، بلکہ وہ تو ہندوستان و مسلمانوں کی دشمنی پر آمادہ تھے  یا اوقاف ہوا کرتے تھے جس سے ضروریات کی تکمیل ہو ، مگر اس وقت اتنی گنجائش نہ تھی کہ اس کی بھی کوئی شکل ہو سکے ، ادھر قیام مرکز کا داعیہ بھی شدید تھا ، اس لیے اب ضرورت کہ سابقہ طرز بھروسا کرنے کے بجایے کوئی دوسرا طریقہ اختیار کیا جایے ، نانوتوی کے اصول ہشت گانہ سے معلوم ہوتا ہے کہ ان اکابر کے سامنے وہ طریقہ عوامی چندہ کا تھا ، جس میں نہ حکومت کی مالی امداد شامل ہو اور نہ جاگیر داروں کی ، تاکہ سرکاری اثرات سے یہ تعلیم بالکل آزاد رہے ۔

چندے کی تحریک
چندے کی فراہمی کے سلسلہ میں جس نے سب سے پہلے عملی اقدام کیا وہ حاجی عابد حسین تھے ، حاجی فضل حق نے نانوتوی کی سوانح مخطوطہ میں دار العلوم دیوبند کے لیے چندے کا طریقہ کار اختیار کرنے کی تفصیل بیان کرتے ہویے لکھا ہے کہ :

تصانیف
عربی زبان وادب میں بڑی دسترس تھی ، دیوان حماسہ کی شرح تسہیل الدراسہ ، دیوان متنبی کی شرح تسہیل البیان ، سبعہ معلقہ کی شرح التعلیقات علی السبع المعلقات ، قصیدہ بانت سعاد کی شرح ارشاد اور قصیدہ بردہ کی شرح عطر الوردہ اردو میں تحریر کیں ، ان شروح میں عربی کے غریب اور مشکل الفاظ اور محاورات کا ایسا سلیس و بامحاورہ ترجمہ اور ایسی دلنشیں تشریح کی ہے ، جس کی بدولت عربی ادبیات کی یہ سنگلاخ کتابیں طلبہ کے لیے نہایت سہل اور آسان ہوگئیں ، معانی وبیان میں تذکرۃ البلاغۃ اور ریاضی میں تسہیل الحساب ان کی یادگار کتابیں ہیں ۔
1307ھ میں عربی  میں ایک مختصر رسالہ الہدیۃ السنیۃ فی ذکر المدرسۃ الاسلامیۃ الدیوبندیۃ  کے نام سے لکھا ، جس میں بزرگان دار العلوم دیوبند کے اوصاف و کمالات اور سرزمین دیوبند کی خصوصیات پر بڑے لطیف اور ادیبانہ انداز میں تبصرہ کیا ہے ۔

وفات و مدفن
1322ھ مطابق 1904ء میں بعمر 85 سال انتقال ہوا ، قبرستان قاسمی میں محمد قاسم نانوتوی کے پہلو میں جانب مشرق ان کی قبر ہے ، ان کے بائیں جانب محمد احسن نانوتوی مدفون ہیں ، فضل الرحمن عثمانی دیوبندی کے ایک شعر میں اس کی کی دل چسپ نشان دہی ہوتی ہے :

حوالہ جات